《八月十九日得董正翁寺丞书兵疫后城中故旧十》
宋代·舒岳祥

黄菊一瓶酒，青山四壁书。
吾年余岁许，天意复何如。
寒日沙禽并，风霜野果疏。
山城询故旧，十九是丘墟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。